Diari Oficial de la Generalitat Valenciana


Sumari del DOGV 9476, del 23-11-2022 (2022/11662)

RESOLUCIÓ de 21 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la data límit de presentació de sol·licituds de pagament de les ajudes convocades per l'Ordre 14/2022, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11543


Data del document
:   21-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 21 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la data límit de presentació de sol·licituds de pagament de les ajudes convocades per l'Ordre 14/2022, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local. [2022/11024]  
  
Mitjançant Ordre 14/2022, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local.  
  
D'acord amb l'apartat segon, convocatòria de les ajudes, punt 13 d'aquesta ordre, la sol·licitud de pagament de la subvenció, dirigida a la Direcció General de Transició Ecològica, podrà realitzar-se a partir de l'endemà de la resolució de reconeixement de la subvenció, sempre que l'actuació estiga executada. En tot cas, s'estableix com a data límit per a presentar la sol·licitud de pagament de la subvenció el 30 de novembre de 2022. Així mateix, s'indica la documentació que les entitats beneficiàries estaran obligades a aportar, juntament amb la sol·licitud de pagament de la subvenció.  
Tenint en compte el moment en què es va publicar la convocatòria en el Diari Oficial de la Generalitat Valenciana de data 13 de setembre de 2022, s'entén que els beneficiaris no disposen de suficient termini per a dur a terme el compliment de la seua obligació de sol·licitud de pagament i presentació de la documentació que l'ha d'acompanyar en la data límit de 30 de novembre de 2022, tot això fa convenient modificar la data límit de presentació de les sol·licituds de pagament.  
Vista la proposta de la Direcció General de Transició Ecològica de data 16 de novembre de 2022, resolc:  
  
Primer  
Establir fins al dia 15 de desembre de 2022, inclusivament, la data límite de presentació de sol·licituds de pagament de les ajudes en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local., que figura en el punt 13 de l'apartat segon de l'Ordre 14/2022, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local.  
  
  
Segon  
Publicar la resolució en el Diari Oficial de la Generalitat Valenciana per a la seua eficàcia i coneixement general.  
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà a la seua publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en l'article 10.1.a de la Llei 29/1998, de 13 de juliol, Reguladora de la Jurisdicció Contenciós- Administrativa. Tot això sense perjudici de la interposició del recurs potestatiu de Reposició, en el termini d'un mes des de l'endemà a la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de novembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.